google/wiki40b huggingface dataset:
Operasjon «Peking»

Forløp

Den 25. august 1939 undertegnet Polen og Storbritannia en gjensidig bistandspakt. En dag etter bekreftet kommandanten for den polske marine konteradmiral Józef Unrug ordren til iverksettelse av Pekingplanen. Ordren fikk forseglet til kommandantene på de tre angjeldende jagerne.
Den 29. august fikk de tre jagerne kl 12.55 signalet «Pekin, Pekin, Pekin» fra den polske øverstkommanderende, marskalk Edward Rydz-Śmigły. Forseglingene på Plan Peking-ordren ble brutte og kommandantene  Włodzimierz Kodrębski (ORP Błyskawica), Stanisław Nahorski (ORP Burza) og Włodzimierz Hulewicz (ORP Grom) ble kjenmte med sine oppdrag. Divisjonens øverskommanderende var Roman Stankiewicz. 
Skipene stakk til sjøs kl 14.15, krysset Østersjøen uten problemer og nådde Öresund ved midnattstider. Underveis møtte de den tyske lette krysser Königsberg (som på dette tidspunkt var skoleskip) og dessuten en jager. Ettersom det ikke var krig, kom det ikke til stridshandlinger. Neste dag seild ede tre skipene gjennom Kattegat og kom inn i Skagerrak. I løpet av 31. august observerte tyske Seeaufklärerfly de polske jagerne. De endret kurs mot Norge, for så etter mørkets frembrudd å vende tilbake til ønsket kurs.
Ca kl 9.45 den 1. september fikk de informasjon om det tyske angrepet på fedrelandet. Henimot kl 13.00 traff skipene de britiske jagere HMS Wanderer og HMS Wallace, og tok ombor den forbindelsesoffiser. Kl 17.37 løpden polske marineenheten inn til Edinburgh i Skottland.

Følger

Operation Peking var først svært omstridt i Polen, for slik ble jo da aller mest slagkraftige polske marineenheter trukket ut før kampene i det hele tatt begynte. Skjebnen til de gjenværende større enheter ORP Wicher og ORP Gryf, som ble senket før tre dager var omme, viser at Plan Peking var en rimelig beslutning. Vel var det mulig også for de etterlatte enheter å bite fra seg mot de store tyske krigsmarieneenheter, men overmakten ble snart for knusende. Selv om polakkene eventuelt skulle ha klart seg meget bra i Østersjøen ville det ikke ha endret av det dsreide seg om en landinvasjon og at hendelse til havs var uten relevans. Skipene måtte uanset ha forsøkt å flykte, og dette ville da ikke ha lyktes. 
De tyske lette kryssere som var ment å angripe de polske jagerne fant ikke sine mål, og var dermed også midlertidig indirekte nøytralisert i krigsstøttesammenheng. Plan Pekin sikret den allierte verdififulle enheter med deres egne offiserer og mannskaper; disse polskew styreker ville utrette mer enn de ville ha klart ved å forbli i Østersjøen. 
ORP Błyskawica og ORP Burza klarte seg gjennom krigen og kunne vende tilbake til Polen etterpå. ORP Grom gikk tapt den 4. mai 1940 under den pågående tyske invasjon av Norge.
Triatlon under Sentralamerikanske og karibiske leker 2010

Triatlon under Sentralamerikanske og karibiske leker 2010. Triatlon var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var fjerde gangen som triatlon var med i de sentralamerikanske og karibiske leker. Det var en individuell konkurranse for menn og en for kvinner samt lagkonkurranser for menn, kvinner og mixed basert på de individuelle plasseringene. Mexico ble beste nasjon, de vant alle fem gullmedaljene.
Tingvatn

Tingvatn er kommune- og administrasjonssenter i Hægebostad kommune i Vest-Agder. Stedet ligger ved fylkesvei 43 midtveis mellom Snartemo stasjon på Sørlandsbanen og fylkesvei 42 i Eiken. Stedet er en gammel tingplass med en rekke gravhauger, steinsetninger og bautasteiner fra jernalderen. Det var også brukt som rettersted frem til slutten av 1700-tallet. Tingvatn har eget bygdetun. Navnet kommer av norrønt «þing», 'ting, tingsted'. Det litt over 100 mennesker på Tingvatn.
Worthing

Historie

Fra rundt 4 000 f.Kr. fantes det i South Downs over Worthing de eldste og det største gruveområdet i Storbritannia for utvinning av flint. Fire av Storbritannias fjorten kjente flintgruver ligger innenfor 11 km av sentrum av Worthing. En utgravning ved Little High Street daterer de eldste levninger fra Worthings bysenter til bronsealderen. Det er også en viktig bygdeborg som ble opprettet i bronsealderen på de vestlige skråningene av Highdown Hill.
Under jernalderen ble Cissbury Ring utviklet til den største bygdeborgen i Sussex og den nest største i England. Under romersk Britannia ble området en del av civitas til det opphavlige keltiske folket regnenserne. Flere av byens gater er datert fra denne tiden og gatenettet er konstruert i et rutenett kjent som «centuriation». En romersk-britisk gård utgjorde en gang byens sentrum nær dagens rådhus. På 400- og 500-tallet ble området en del av kongedømmet Sussex. Stedsnavnet for området, også navnet Worthing, er datert til denne perioden.
Første gangen byen nevnes i en skriftlig kilde er i 1086, da den ifølge Domesday Book (1086) hadde et befolkningstall på bare 22. Angelsakserne slo seg ned i Goring by Sea i nærheten, mens Wortinge, som den het på 1100-tallet og 1200-tallet, stort sett var bebodd av bønder og makrellfiskere.
Mot slutten av det 1700-tallet begynte byen å trekke til seg besøkende, som ønsket å nyte det milde klimaet og den rolige sjøen. Den edvardianske hangen til sjøluft som en kur for alle helseproblemer førte til stor vekst. I 1803 hadde befolkningen stedet til omkring 2 500, og landsbyen fikk bystatus. I 1890 fikk den kongelig charter som valgkrets (borough), og den beholdt statusen som eget distrikt etter omorganiseringen av lokalstyret i 1974.
Roing under Middelhavslekene 1955

Roing under Middelhavslekene 1955. Roing var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det ble konkurrert i sju øvelser i roing, kun for menn. Frankrike ble beste nasjon med fire gullmedaljer foran Italia med tre.
Child 44

Handling

Tar plass i gamle Sovjetunionen i Stalin-æraen. En idealistisk og kommunistisk sikkerhetsvakt bestemmer seg for å etterforske en serie barnedrap i et land der slike forbrytelser angivelig ikke eksisterer. Men staten vil ikke høre om eksistensen av en barnemorder, for ikke å snakke om en seriemorder. Han blir degradert og forvist, men bestemmer seg for å fortsette å forfølge saken, kun med hjelp fra sin kone.
Dytiscus

Utseende

Vannkalver i slekten Dytiscus  har en oval fasong, slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet (med en mer eller mindre skarp fremkant). Brystet (pronotum) er bredere enn langt. Kroppen er nokså flattrykt, mye bredere enn høy. Hannene har glatt overflate på dekkvingene, mens hunnen har langsgående riller. Fasettøynene er relativt små og ikke utstående. Antennene er trådformede. 
Mange er ganske store vannkalver. Størrelsen er mellom 10 og 50 millimeter lang som voksen. Larven er i sine siste larvestadier nærmere dobbelt så lange som de voksne.
Fargen er brun eller svart, mange har gule sidekanter langs kroppen. 
Hunnen har alminnelige framføtter, mens hannen har brede framføtter.  De er utvidet med noen sugeskåler den bruker under parring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.

Levevis

De voksne billene, og særlig larvene, er grådige rovdyr. De lever av andre mindre dyr, som insekter, men også små fisker.  Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Dytiscus finnes i stillestående ferskvann, både i mer næringsfattige myrdammer og i vegetasjonsrike (næringsrike) dammer. De har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Dytiscus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vannkalvens indre og ytre organer endres.  De lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.
Sanmen

Sanmen (kinesisk: 三门县; pinyin: Sānmén Xiàn) er et fylke ved kysten i byprefekturet Taizhou i provinsen Zhejiang i Folkerepublikken Kina. Det har et areal på 1 072 km².
Befolkningen var på 398 817 innbyggere i 1999.
En lokal delikatesse, sanmenkrabbe, er kjent over hele Kina.
Sanmen kjernekraftverk er under bygging (2009) i fylket.

Jernbane

Høyhastighetsbanen Ningbo–Taizhou–Wenzhou-banen går gjennom området.
Aulokrom

En aulokrom er et nytt treblåseinstrument som ble oppfunnet av belgieren François Louis i 2001. Instrumentet består av to sopransaksofoner som kan bli spilt hver for seg eller sammen. Navnet kommer fra det greske aulos (navnet til det mest berømte gamle greske instumentet) og crome (for chromatic (kromatisk) og colored (farget)). De første brukerne av dette instrumentet var saksofonistene Fabrizio Cassol og Joe Lovano.
The Unwritten Law

Fakta om filmen

Arbeidstittelen til denne filmen var The Betrayal.
Fantomøy

En fantomøy er en øy som en trodde eksisterte og som var tegnet inn på tidlige kart (tidvis i flere århundre), men som senere ble fjernet da det ble påvist at de ikke fantes i virkeligheten likevel.
Fantomøyene ble vanligvis rapportert av tidligere sjømenn som utforsket nye områder. Enkelte av disse øyene var faktiske øyer, men som ble rapportert som nye øyer fordi en ikke visste nøyaktig hvor de var. Pepysøya var for eksempel egentlig en forveksling av Falklandsøyene. Thule var kanskje oppdaget på 300-tallet, men ble ikke funnet igjen. Senere ble den identifisert av gamle oppdagere og geografer som Shetland, Island, Skandinavia eller ikke-eksisterende.
Andre fantomøyer har antakeligvis blitt «observert» på grunn av navigasjonsfeil, mistolking av isfjell og tåkebanker, eller optiske illusjoner.
Enkelte «feilaktige» observasjoner kan ha blitt gjort med hensikt. Phelipeaux- og Pontchartrainøyene som i mange år var tegnet inn på kart over Lake Superior, ble oppkalt etter Louis Phélypeaux, marquis de La Vrilliere, comte de Pontchartrain. Phélypeaux var en minister som prøvde å skaffe midler til oppdagelsesferder.
Mange fantomøyer har aldri eksistert, men et par, som for eksempel Thompsonøya, kan ha eksistert før den ble ødelagt av vulkanske eksplosjoner, jordskjelv eller undersjøiske ras, eller de kan ha vært lavtliggende øyer eller sandbanker som ikke lenger stikker opp over havoverflaten.
Briller

Briller er en optisk innretning med (to) glass som vanligvis er satt inn i en ramme (innfatning) som bæres på nesen med brillearmer/-stenger hektet bak ørene. 
Briller kan ha forskjellige funksjoner. Vanligst er for synskorreksjon der brillene har korrektive linser. Andre anvendelser er solbriller som beskytter mot ultrafiolett lys, eller som mekanisk beskyttelse for øynene. Med spesielle glass kan briller gi en opplevelse av tredimensjonale bilder eller virtuell virkelighet. Med sin fremtredende plassering tillegges briller også en betydelig estetisk betydning.

Historikk

Brilleglass ble tidlig på 1100-tallet laget av cyclosilikater – for eksempel beryll, som ordet «brille» er avledet fra.

Bruk av briller ved alvorlig synshemming

Som hjelpemiddel ved synhemming vil briller som faller inn under kategorien optisk hjelpemiddel i folketrygdloven primært være briller med filtereffekt (filterbriller), briller med sterke leseglass (forstørrende nærbrille) og briller for å korrigere brytningsfeil oppstått etter bestemte diagnoser så som afaki (manglende øyelinse). Briller for å korrigere vanlige brytningsfeil blir ikke regnet som optisk hjelpemiddel i folketrygdloven. Som alle andre kan også synshemmede ha brytningsfeil som er nødvendig å korrigere for at synet skal bli optimalt.

Vanlige behov for briller

Utformingen av øyets hornhinne, cornea, og øynenes linse er ofte slik at personen ikke ser skarpt enten ved lesing eller på avstand. Barn har stor mulighet til å variere linsens form og trenger sjelden briller. Linsen i øyet blir stadig stivere til den blir helt stiv ved 60-65 års alder. De heldigste får da en brytning i øyet slik at de ser skarpt enten i leseavstand eller på stor avstand. Da kan det være aktuelt med avstandsbriller eller lesebriller.
Briller med progressive glass er briller der personen ser skarpt på avstand rett fram, og skarpt på leseavstand når han ser nedover. Det kan være vanskelig å se trappetrinnene når man går nedover med slike briller.

Brilleseddel

Ved undersøkelse hos øyelege og optiker kan det bestemmes hva slags brytning det bør være i personens brilleglass. 
Sfærisk styrke viser hvor sterk kuleform glassene bør ha i dioptre / hvilken brennvidde glasset kan ha.
Sylinder er et element i glasset som benyttes ved astigmatisme / skjeve hornhinner. Det beskrives både ved styrke i dioptre og hvilken vinkel sylinderen skal stå i. Horisontalt er 0 grader og økende gradtall roterer mot klokka når en betrakter brillebrukeren forfra.
Prisme er et annet element ved glasset som angis med brytning i dioptre og retning i grader. Prisme brukes ved skjeling.
Michelles

Michelles (tidligere The Shadles) var et poprockband fra Molde som var aktive fra tidlig på 1960-tallet til 1970.

Historie

The Shadles oppsto tidlig på 60-tallet i godtemplarungdomslaget (nå Juvente) Varden, Moldes største ungdomsklubb med over tusen medlemmer. De opptrådte jevnlig på klubbens faste arrangement Lørdagskroken. De deltok også i forskjellige konkurranser, som i en pop-konkurranse på Sunndalsøra Samfunnshus i august 1966 med Vidar Lønn-Arnesen, den gang kjent fra Ti i skuddet, som konferansier.
Bandet skiftet navn til Michelles i 1967 da de bestemte seg for å satse på en profesjonell musikkarriere. Oslo-restauranten Ribo (hvor Dizzie Showteater holder til) ble et av bandets faste spillesteder. Dizzie Tunes kom en kveld for å lytte på bandet, og dagen etter ble de tilbudt platekontrakt av Yngvar Numme. Den ble underskrevet 5. februar 1968. Tre singler ble utgitt på Jørg-Fr. Ellertsens plateselskap Troll. Tre låter fant veien til Norsktoppen, med en andreplass for «Hvor er du?» som bestenotering.
Bjørn Solstad forlot Michelles i 1968 for å bli med i Bent Sølves. 1. mai året etter omkom han sammen med moldemusikerne Geir Schumann og Svein Jens Thorsø i en flyulykke, den såkalte Bent Sølves-ulykken. Terje Sørensen tok over som bassist etter Solstad og gruppen var aktiv som kvartett fram til 1970.
Bandet framførte norske og engelske tekster. Debutplata fra 1968 var en singel med Roy Orbisons «You've Got Love» gjort kjent av Johnny Wilson, og «I don't want to Spoil the Party» av John Lennon og Paul McCartney, fra Beatles-albumet «Beatles '65». I 1968 utga de en singel med låtene «Kom tilbake», en oversettelse av Gary Geld og Peter Udells «Ginny Come Lately», og «Hvor er du?», en oversettelse av Doc Pomus og Mort Shumans «Save the Last Dance for Me». Begge ble omskrevet til norsk av Karl Ove.
Simone Martini

Liv og verk

Martini utgikk fra Duccios fargeharmonier samtidig som han fortsatte forsøkene med å anvende linjen til dekorative formål, og hans senere verk har nesten karakter av abstrakte komposisjoner. I 1315 hadde han tilstrekkelig formue til å få oppdraget å male en Maestà i Sienas byhus. I dette verket fremgår tydelig Martinis påvirkning fra Duccio, men det avslører også han kjennskap til Pisano-familiens skulptur samt den sienesiske kunstens anvending av linjen.
Martini kom i direkte kontakt med hoffet og den franske litteraturen da Robert d'Anjou i 1317 kalte ham til Frankrike. I 1320 var han virksom i Pisa og Orvieto, og i 1328 befant han seg i Siena for å male det berømte portrettet av Guidoriccio da Fogliano i ferd med å inspisere sine stridslinjer fra hesteryggen samt andre fresker i byhuset.
I 1333 var Martini i Firenze og arbeidet sammen med sin svoger Lippo Memmi. I 1339 besøkte han pavehoffet i Avignon, hvor han ble god venn med Petrarca; man vet at han malte et portrett av Petrarcas Laura (senere forsvunnet). «Sikkert har min venn Simone en gang sett Paradiset,» sa Petrarca, og det var Martinis bilde av det jordiske paradiset som scene for den høviske kjærligheten som kom til å påvirke den internasjonale gotikkens kunstnere i hele Europa.

«Bebudelsen og to helgener» (1333)

I alterbildet «Bebudelsen og to helgener», som ble utført for Sant'Ansano-kapellet i Sienas domkirke, finnes det reneste uttrykket for det italienske 1300-tallets høyt utviklede linjebetonte kunst. Omgitt av gullglansen synes figurene å befinne seg i et uvirkelig rom. Mellom erkeengelen Gabriels gest og jomfru Marias følelsesmessige reaksjon oppstår en spenningsfylt dynamikk. Verkets hovedaktører flankeres av Sankt Ansanus, Sienas skytshelgen og Sankt Julitta.
Giài phóng mién Nam

Vietnamesisk tekst

Giải phóng miền Nam, chúng ta cùng quyết tiến bước.

Diệt Đế quốc Mỹ, phá tan bè lũ bán nước.

Ôi xương tan máu rơi, long hân thù ngất trời.

Sông núi bao nhiêu năm cắt rời.

Đây Cửu Long hùng tráng, Đây Trường Sơn vinh quang.

Thúc giục đoàn ta xung phong đi giết thù.

Vai sát vai chung một bóng cờ.

Vùng lên! Nhân dân miền Nam anh hùng!

Vùng lên! Xông pha vượt qua bão bùng.

Thề cứu lấy nước nhà! Thề hy sinh đến cùng!

Cầm gươm, ôm sung, xông tới!

Vận nước đã đên rồi. Bình minh chiếu khắp nơi.

Nguyện xây non nước sáng tươi muôn đời.

Engelsk oversettelse

To liberate the South, we decided to advance.

To exterminate the American Empire, and destroy the country sellers.

Oh bones have broken, and blood has fallen, the hatred is rising high
Our country has been separated for so long.
Here, the sacred Cuu Long river, here, glorious Truong Son Mountains
Are urging us to advance to kill the enemy, 
Arm-by-arm under a common flag
Arise! ye brave people of the South
Arise! Let us go through storms.
We'll save the homeland, we'll sacrifice ourselves to the end.
Hold your swords and guns and go forward!
 The chance is coming, the sun shines everywhere,
 We'll build up our country shining forever.
Antonio Gómez Fernandez

Trivia

Fernandez ble en slags «skøytesportens glade amatør» fordi han resultatmessig ikke leverte på nivå med de beste, men deltok fordi han hadde moro av det, og fordi reglene tillot Spania å melde på en deltaker. 
Visesangeren Ole Paus som på 1970-tallet utga en serie revy-pregede visealbum under navnet Paus-posten, laget etter EM på skøyter i Oslo i 1978 en vise om skøyteløperen, som finnes på albumet «Siste Paus-posten». Dette ble ikke den eneste musikkutgivelsen skøyteløperen ble hedret med, i den følgende skøytesesongen kom en vinyl-singel ut i Nederland, der Gómez Fernandez selv bidro med vokale prestasjoner - som nok var på høyde med hans prestasjoner på isen.
Veidekke Eiendom

Veidekke Eiendom er et datterselskap av Veidekke ASA og er en av Norges største boligutviklere med flere tusen boliger i sin portefølje. Selskapet utvikler, bygger og selger hovedsakelig leiligheter, men også rekkehus og småhus. Selskapet har sin aktivitet i geografisk tilknytning til de største byene i Norge.

Virkeområder

Veidekke Eiendom driver eiendomsutvikling, herunder kjøp av tomter og eiendommer for utbygging til boliger, kontorer, forretninger eller bygg for offentlig virksomhet. Veidekke Eiendom er blant Norges største eiendomsutviklere. Selskapets egenregiprosjekter utvikles i samarbeid med NAAF (Astma- og Allergiforbundet) med fokus på helsetrygge boliger.
Rurutu

Rurutu er ei øy og en kommune i Australøyene i Fransk Polynesia. Øya har et areal på 32 km². Folketellingen i 2017 viste et innbyggertall på 2 574.
Øya ligger 572 km sørvest av Tahiti og er den nordligste av Australøyene. Den har ikke lagune. Fjelltoppen Manureva når 398 moh, Taatioa 389 moh og Teapei 369 moh.
Rurutu ble befolket omkring år 900. Da James Cook besøkte den i 1769  hadde den rundt 3 000 innbyggere. Folketallet gikk ned som følge av nye sykdommer europeerne brakte med seg, krig og utflytting.
Det er tre landsbyer på Rurutu: Administrasjonssenteret Moerai, samt Avera og Hauti.
Rurutu har flyplass.
Maskeball

Maskeball er et balltradisjon som kan knyttes karnevalstradisjonen, og til operaball-tradisjonen.

Maskeball

Maskeradeballene (Bal masqué) 
Hoffmaskerade (Masque) var omfattende tilstelninger med dans, kostymer og masker på hoffene i Europa i det 15. og 16. århundre og en direkte forløper til barokkopera.
Maskeball ble store offentlige fester i renessansen i Italia (italiensk: maschera) på 1500-tallet med utviklede danser, spesielt populære i Venezia.
Italia og Venezia har en århundrelang kultur for å bære masker, særskilt i  karnevalstiden. 
Eldste referanse til maskerade i Venezia er en lov fra mai 1268 angående maskerte menn som hadde kastet duft-egg (eggeskall fylt med rosevann) i Venezia. 
Masque ble på tidlig 1600-tall regnet som den høyeste kunstformen. Et tidsskille kom i 1642 da puritanere i England stengte teatrene: Masque er idag kanskje det minst kjente av tidens kunstformer, da lite dokumentasjon har blitt overlevert, det er få tekster og musikken var ikke nedtegnet. Et Masque hadde ofte klassisk eller allegoriske tema i handlingen. Etterpå ble tilskuerne invitert til å danse.  Masque foranlediget fremveksten av engelsk opera. Se også ridotto
Stjørdal kommunestyre 2015–2019

Stjørdal kommunestyre 2015–2019 består av 41 medlemmer. Ivar Vigdenes fra Senterpartiet og Ole Hermod Sandvik fra Høyre er valgt til ordfører og varaordfører i et samarbeid mellom Senterpartiet, Høyre, Fremskrittspartiet, Kristelig Folkeparti og Venstre.

Valgte medlemmer

Valgte medlemmer og varamedlemmer fordelt på partiene:
Skatten fra Miklagard

Skatten fra Miklagard er en spenningsroman for ungdom fra 2014 skrevet av Tom Egeland. Handlingen foregår i vikingtida. Boken er en oppfølger av Katakombens hemmelighet (2013).
Dueholm, Ørum, Vestervig amt

Dueholm, Ørum og Vestervig amter fikk felles amtmann i 1662. Den felles amtstue var plassert i Thisted. Hvert amt bestod av to herreder.
Før 1662 bestod området av Dueholm len samt Ørum og Vestervig len.

Thisted amt

Amtene ble nedlagt ved reformen av 1793, og inngikk deretter i Thisted amt, som også bestod av Vester Han herred.
Eike

Eike som båttype

Det finnes en rekke varianter av denne båttypen, som er fullstendig flatbunnet. Den benyttes til fiske og transport på småvann, innsjøer og elver. Eiker ble ofte bygget av vrakbord og var derfor ofte billige i anskaffelse. Den ble derfor en båt for allmuen.
Eika har typisk kasseform, men det er varianter med underliggende senterbord og et mindre speil forut eller overliggende senterbord. En variant på Randsfjorden er noe forskjellig, med et flatt kjølbord og rund fasong som liknet mye på de rundbunnede åfløyene i Valdres. Båter med kasseliknende fasong ble kalt flatbotninger, mens de runde ble kalt rundbotninger.

Den vanlige eika

Eika ligner en avskåret robåt, med flat og bratt akterspeil. Den forekommer både med rund og flat bunn. Tollegangen kunne være skiftet ut med åregafler, og det var bare plass til en roer. Eika egnet seg best i smult farvann og var vanligvis lettrodd.
Modellmessig var den nær opp til jolla som kunne seiles og var utstyrt med feste for ror, men eikekjølen var ikke stor nok til å hindre sideavdrift. Begge disse typene kunne være utstyrt med en nedsenkning i akterstavnen der en kunne legge en åre og hamle seg fram. For seiljoller i vindstille var dette beste måten å komme seg hjem på uten hjelp.

Dory

En «slektning» fra den andre siden av Atlanterhavet er dory. Den er flatbunnet og sidene var bygd slik at den ikke trengte spanter for å holde fasongen. Denne båttypen var mye brukt i det rike torskefisket på fiskebankene rundt Newfoundland.
Moderskipet var en skarpseilende skonnert som hadde med seg en stabel av doryer på dekk. Disse ble sluppet ut med en fisker i hver, mens moderskipet lå i noenlunde samme posisjon for å ta dem opp etter endt økt.